
Julestjernen på himlen 

Af Ole Henningsen __ __ 

I timerne før solopgang kan 
man i juledagene og frem 
til nytår se en flot klart 
lysende „stjerne" bevæge 
sig hen over den sydlige 
himmel fra øst mod vest. 

Det er dog ikke en 
traditionel julestjerne, men 
den internationale 

rumstation ISS, der nu igen 
kan ses fra danske 
breddegrader. 

Rumstationen er i 
øjeblikket bemandet af den 
amerikanske astronaut Michael Foale og den russiske kosmonaut Aleksander 
Kaleri, der altså skal fejre jul i hinandens selskab i bane om Jorden i en højde 
af små 400 km. 

De to astronauter har fri juledag og holder videomøder med deres familier på 
Jorden, men hvornår man fejrer juleaften eller julemorgen, for ikke at sige 
nytårsaften, er ikke oplyst af de amerikanske og russiske 
rumfartsadministrationer. 

ISS bevæger sig rundt om Jorden på ca. halvanden time, og 
rumfarerne oplever derfor 16 solopgange i døgnet, så hvornår 
det er julemorgen eller nytår kan måske være lidt svært at 
fastsætte for dem. 

Rumstationen har dog juledekorationer i form af et juletræ og 
julestrømpe fra tidligere besætningers juleaktiviteter. 

Derimod kniber det med at tænde julelys, når der ingen 
tyngdekraft er. 

I skemaet kan man se, hvornår man kan få øje på 
rumstationen og i hvilke retninger. Men ISS vil som en stor 
lysende stjerne i løbet af 2 - 5 min. bevæge sig over den 

sydlige himlen fra vestlig retning mod øst. Astronauterne Foale og 

har pyntet op til jul 
rumstationen. 

Foto. NASA 

Den internationale rumstation ISS vejer efterhånden 450 ton, hvilket svarer til 
vægten af 24 bybusser. Stationen indeholder en mængde laboratorier til 
videnskabelige eksperimenter og er så lang som en fodboldbane og med en 
højde 10 m højere end Rundetårn. 

ISS kan fra Danmark ses på himlen frem til begyndelsen af det nye år. I 
slutningen af januar vil rumstationen igen være synlig i timerne først på 
aftenen. 


































Enestående meteorit 

fra Mars 

på Geologisk Museum 

Af Ole Henningsen 

Geologisk Museum ved Københavns Universitet har netop for få dage siden 
erhvervet en enestående meteorit fra planeten Mars. 

Den usædvanligt store meteorit er på 
størrelse med en knytnæve, vejer godt 
400 g og er et stykke vulkansk bjergart. 
Den er noget af et scoop for museet, da 
det er yderst sjældent at Mars- 
meteoritter findes så store. 

Museets kurator for meteoritsamlingen, 
lektor Henning Haack siger til Elisabeth 
Lumby fra Berlingske Tidende, at man 
ikke vil ud med, hvad museet har 
måttet give for den ekstraordinære 
udstillingsgenstand. 

Sayh al Uhaymir 051, der kan ses på - Dens værdi kan ikke gøres op i penge. 
Geologisk Museum. Men den er uerstattelig, tilføjer 

Foto: Geologisk Museum geologøn. 

Besøgende har nu muligheden for at se den sjældne meteorit, idet Geologisk 
Museum viser sit nye fund frem i to af juledagene, lørdag den 27. december og 
søndag den 28. december fra kl. 13.00 -16.00. Permanent vil meteoritten først 
blive udstillet til efteråret 2004. 



■■i r *-am 

Den 1,3 milliarder år gamle meteorit 


Meteoritter er vigtigt 
studiemateriale 

Museets nye meteorit er én blandt kun 
29 kendte meteoritter fra Mars - de 
fleste dog af langt mindre størrelse. 

Geologisk Museum har i sin samling 
desuden stykker af 3 andre Mars- 
meteoritter. 

- Meteoritten er fundet i sommeren 
2000 i et ørkenområde kaldet Sayh al 
Uhaymir i Oman, fortæller Henning 
Haack. 

- Meteoritter bliver navngivet efter 
nedfalds- eller findestedet, og den nye 
meteorit har derfor fået navnet Sayh al 
Uhaymir 051. Den blev fundet sammen 
med en del andre fragmenter, der 
formentlig er faldet samtidigt for nogle 
tusind år siden og spredt over et flere 
km stort område. 

- Da der er tale om en vulkanske Krateret og de to vulkaner på Mars 
bjergart, kan man bestemme det hvor meteoritten menes at stamme 

tidspunkt hvor vulkanen var i udbrud. fra - 
Denne meteorit er endnu ikke Foto: NASA 

tidsdateret, men de yngste af de Mars-meteoritter man har fundet, har aldre 
på enten 170 eller 1.300 millioner år, og den nye meteorit vurderes groft til 
aldersmæssigt at ligge omkring 1.300 millioner år. 

- Mars-meteoritterne er vigtige af flere forskellige årsager. Ud over i sig selv at 
være interessante fordi de stammer fra Mars, er det også det eneste materiale 
fra en anden planet end Jorden som vi har adgang til. Dette giver os en 
enestående chance for at afprøve vores teorier for planeten Jordens udvikling 
via disse meteoritter, siger Henning Haack. 





Hvorfor finder man stumper af 
Mars på jorden? 

- Grunden til, at der kan falde stumper af Mars ned 
på Jorden er, at Mars, ligesom Jorden, fra tid til 
anden bliver ramt af en asteroide. Det sker lidt 
oftere for Mars end for Jorden da Mars ligger lige på 
kanten af asteroidebæltet. 

- Når en sådan asteroide rammer Mars, dannes der 
et stort krater og i sjældne tilfælde bliver små 
stumper af overfladen slynget op gennem den tynde 
atmosfære og fri af tyngdefeltet. 

Stumperne vil så kredse rundt i Solsystemet i flere 
millioner år. Enkelte af dem kan falde på Jorden, 
hvor vi så kan være heldige at finde dem, tilføjer 
den begejstrede geolog og lektor Henning Haack fra 
Geologisk Museum i København. 



Kurator for 
meteoritsamlingen på 
Geologisk Museum, 
lektor Henning Haack. 

Foto: Geologisk Museum 


Hvor på Mars kommer meteoritten 
fra? 

Man kan faktisk sandsynliggøre at flere af Mars- 
meteoritterne kommer fra et konkret krater på Mars nordlige halvkugle. Netop 
dette krater ligger i et område, hvor der har været vulkansk aktivitet for nyligt. 
Krateret opfylder alle vores krav til alder og lokal geologi. Samtidigt er krateret 
højst usædvanligt ved at være langstrakt. 

Langstrakte kratere dannes når en asteroide rammer overfladen i en meget 
flad vinkel så den nærmest strejfer overfladen. Netop sådanne nedslag menes 
at være de eneste der kan slå stumper af Mars løs og sende dem helt fri af 
Mars tyngdefelt. 



















Topografisk kort over Mars 





Typografisk kort over Mars. Pilen angiver de to vulkaner som ses på 
billedet af Mars-overfladen. Endvidere ses de planlagte landingssteder 
for de tre Mars-missioner. 

Foto: NASA 

Aktuelle Mars-missioner 

Netop i disse dage er der tre missioner 
på vej til Mars, hvorfor det er en 
højaktuel anledning til at udstille den 
specielle meteorit. 

Meteoritten med den spændende 
forhistorie kan ses på: 

Geologisk Museum, Øster Voldgade 5 - 
7, 1350 København K. S-tog til 

Nørreport, Bus 10, 184 og 185 lige til 
døren. Agpalilik i Geologisk Museums gård. 

Og husk så at se de store, flotte Foto: 0|e Hennmgsen 
meteoritter, der er opstillet i museets gård. 

Den største er meteoritten Agpalilik, der er verdens 6. største meteorit og 
vejede ca. 20 tons, da den blev fundet i Grønland i 1963 af civilingeniør Vagn 
Buchwald. 





Fejres med Mars-brunch 

Express, ankommer til Mars juledag, d. 25. 

Det er første gang nogensinde Europa (det 
europæiske rumagentur, ESA) prøver kræfter 
med en mission til den røde planet. Mars 
Express består både af et modul, der skal 
kredse om planeten og en lander, Beagle 2, 
der skal undersøge marsoverfladen. Beagle 2 
skal bl.a. lede efter tegn på liv. 

Søndag morgen d. 4. januar ankommer den 
første af NASA's to identiske robotbiler til 
Mars. 

Få timer efter den forhåbentlig vellykkede 
landing af Spirit afholder Tycho Brahe 
Planetarium „Mars-brunch" - et offentligt 
arrangement, hvor alle er velkomne. 

Her vil den verdensberømte danske marsforsker Jens Martin Knudsen, 
Planetariets direktør Bjørn Franck Jørgensen og astrofysiker ved Planetariet 
Michael Linden-Vørnle gøre status over marsmissionerne og se på, hvad vi kan 
forvente os af sondernes undersøgelser. 

Ved arrangementet vil der blive serveret en let morgenbuffet. 

Arrangementet koster 40,- kr. (gratis for Planetariets medlemmer). 

Tilmelding skal ske til Tycho Brahe Planetariums Billetsalg på tlf. 33 12 12 24. 

Live fra Mars 

Når julemaden er fordøjet og de sidste julegæster er gået hjem, er det tid at 
tænde for computeren, hvis man vil følge Beagle 2s landing på Mars. 

Landingen, som forventes at finde sted omkring kl. 02.25 julenat, 
transmitteres som live streaming direkte fra Beagle 2. 

Amerikanske Speedera Networks og hollandske Capeave arbejder sammen 
med ESA om at bringe billederne fra Beagle 2 ud til alverden. Man kan følge 
med på ESAs websted http://www.esa.int/export/esaCP/index.html. 


Den europæiske sonde, Mars 
december. 



Snart bliver der igen trængsel 
på Mars. 

Foto: NASA 


Smukt syn på 
aftenhimlen 
- hvis vejret altså vil 

Af Ole Henningsen 

Hvis vejret ellers tillader det, vil juledag, d. 25. december, byde på et smukt 
syn på aftenhimlen. Den kun to dage gamle Måne vil nemlig stå tæt på den 
klare planet Venus. 




Parret vil kunne ses lavt over horisonten i sydvestlig retning. Omkring kl. 16, 
står Venus godt 10 grader over horisonten i syd-sydvest. Det tynde månesegl 
vil kunne skimtes under Venus, godt fire grader fra den lysstærke planet. 

Ved denne lejlighed vil det være muligt at opleve det smukke fænomen 
jordskin, fortæller astrofysikeren Michael Linden-Vørnle til ufo-mail. 

Man kan læse mere om fænomenet jordskin på 
adressen: http://www.tycho.dk/article/view/320/ 


Orberne kommer 

Af Ole Hermingsen 

„Orberne" florerer i de udenlandske ufo-tidsskrifter og på mange internet-sites. 
Det er en ny type ufo-fotos, der i de seneste år er dukket op og mystificerer 
os. 

Orberne er som oftest små lysende, kuglerunde (heraf det engelske navn orb) 
plamager, der dukker op på fotos, uden at fotografen har bemærket noget 
usædvanligt under fotograferingen. 

Karakteristisk nok ser de fleste billeder af disse fænomener ud til at være taget 
med digitale kameraer og med blitz. 

For at illustrere, hvorledes sådanne lysende plamager typisk tager sig ud, har 
vi valgt at vise nogle få fotos fra Danmark og udlandet uden yderligere 
kommentarer i første omgang. 



Vi går nogle travle fotodage i møde, og derfor vil vi opfordre læserne til at 
sende os jeres egne fotos, hvis der optræder „orber" på dem. Skriv lidt om 
omstændighederne ved fotograferingen og send pr. e-mail til Skandinavisk 
UFO Information - SUFOI eller postadressen: 

SUFOI 
Postboks 95 
6200 Aabenraa 

Men vi vil også meget gerne have vore læseres bud på, hvad disse „orber" 
skyldes og hvordan de efter jeres opfattelse kan opstå. 

Tager man andre gode billeder med „ufoer" på, så hører vi også meget gerne 
herom på ovenstående adresser. 

Vi vil så vende tilbage til emnet og vise flere af denne type billeder i ufo-mail 
samt i vort tidsskrift ufo-nyt. 








Julemand med drøn på! 

Hvis julemanden findes, har han forrygende travlt. Hver juleaften skal han 
besøge mange millioner hjem over hele verden. Lad os sige, at julemanden er 
fantastisk hurtig. Han bruger kun 1 sekund i hvert hjem. Alligevel vil det tage 
ham 3 år at stille sækken med julegaver inden for døren i 100 millioner hjem. 
Selv om hans rensdyr rejser med lysets hastighed (dvs. 300.000 km på 1 
sekund - eller 10.000 gange hurtigere end Jorden bevæger sig rundt om 
Solen!), vil dette sæsonjob vare 3 år - og altså ikke blot nogle timer juleaften. 
Men måske kan julemanden rejse hurtigere end lyset? Og måske hjælper det 
også lidt på det, at han kun skal besøge de artige børn og voksne! 

Glædelig jul - og på gensyn i 2004 til alle modtagere af UFO-Mail. 

//cm/7 





Send ufo-mail til familie, venner og bekendte! 

Synes du, at ufo-mail er spændende oplysninger og interessant læsning, så 
send denne ufo-mail videre til din familie, dine venner og bekendte. 

Så har de også muligheden for at modtage ufo-mail gratis og uforpligtende, 
når der sker noget nyt: 

Danske og udenlandske observationer eller fotografier, aktuelle 
himmelfænomener og spændende tilbud på ufo-materialer. 



